- Kinganga-Nzambi
- <
- 18
- >

18
Kuzitisa dikwela
1 Yave tubaka na Moyize 2 na kuzabisa na bana ya Isayeli mutindu yayi:
«Mu kele Yave, Nzambi ya beno. 3 Beno sala ve mutindu ba ke salaka na yinsi ya Ngipiti, kisika yina beno vwandaka zinga. Beno kusala mpe ve mutindu ba ke salaka na Kaana, kisika yina mu ke na kunata beno. Beno landa ve bansalulu ya bawu. 4 Beno landa misiku ya munu. Beno sadila bansalulu ya misiku ya munu. Beno landa yawu. Mu kele Yave, Nzambi ya beno.»
5 «Beno sadila misiku ya munu mpe bansalulu ya misiku ya munu. Muntu yina ke sadila yawu ke zinga na nzila ya yawuNey 9.29; Eze 18.9; 20.11-13; Lke 10.28; Lom 10.5; Nga 3.12. Mu kele Yave.»
6 «Bakala kuvukisa ve mfulu na kento yina bawu kele dikanda mosi. Mu kele Yave.»
7 «Kuvukisa ve mfulu na mama ya nge. Ya kele kusafula tata ya nge. Yandi kele mama ya nge: kuvukisa ve mfulu na yandi.»
8 «Kuvukisa ve mfulu na kento ya nkaka ya tata ya ngeMba 35.22; Mus 23.1; 27.20; 1Ko 5.1. Ya kele kusafula tata ya nge.»
9 «Kuvukisa ve mfulu na kibusi ya nge: mwana ya tata ya nge to mwana ya mama ya nge, ya vwanda yina me butuka na yinzo ya makwela to yina me butuka na ngaandaMus 27.22; 2Sa 13.11-14; Eze 22.11.»
10 «Kuvukisa ve mfulu na mutekolo ya nge, ya vwanda yina me buta mwana ya nge ya bakala to mwana ya nge ya kento. Ya kele kusafula nzutu ya nge mosi.»
11 «Kuvukisa ve mfulu na mwana yina tata ya nge me buta na kento ya nkaka. Yandi kele mwana ya tata ya nge, yandi kele kibusi ya nge.»
12 «Kuvukisa ve mfulu na kibusi ya tata ya nge. Yandi kele muntu ya dikanda ya tata ya nge.»
13 «Kuvukisa ve mfulu na mpangi ya mama ya nge. Yandi kele muntu ya dikanda ya mama ya nge.»
14 «Kusafula ve mpangi ya tata ya nge na kuvukisa mfulu na kento ya yandi. Kento yina kele mama ya ngeKnz 20.19-20.»
15 «Kuvukisa ve mfulu na kento ya mwana ya nge. Yandi kele bokilo ya nge. Kuvukisa ve mfulu na yandiMba 38.16,26; Eze 22.11.»
16 «Kuvukisa ve mfulu na kento ya mpangi ya nge. Ya kele kusafula mpangi ya ngeMat 14.3-12.»
17 «Kuvukisa ve mfulu na kento mpe na mwana ya yandi ya kento. Kuvukisa ve mfulu na mutekolo ya yandi, mwana ya mwana ya yandi ya bakala to ya kento. Ya kele dyambu ya nsoni mingi. Bawu kele dikanda mosiMus 27.23.»
18 «Kukwela ve mpangi ya kento ya nge kana kento ya nge ke ntete moyo, samu ti nge ke kotisa kimbanda ntangu nge ke vukisa mfulu na mpangi ya kento ya nge.»
19 «Kuvukisa ve mfulu na kento, kana yandi kele na menga. Yandi kele ya kuvedila veEze 22.10.»
20 «Kuvukisa ve mfulu na kento ya mpangi ya nge ya yinsi mosi. Samu ti yawu ke sala ti nge vwanda ya kuvedila veKbk 20.14; Mus 5.18; 2Sa 11.2-4; Eze 22.11.»
21 «Kupesa ve mwana ya nge mutindu munkayulu na nzambi MolokeMus 12.31; 2Bt 17.17; Yel 7.31; Mga 106.37-38. Ya kele kusafula nkumbu ya Nzambi ya nge. Munu kele Yave.»
22 «Kuvukisa ve mfulu na mpangi bakala, mutindu ba ke vukisaka mfulu na kento. Ya kele nganziMba 19.5; Bik 19.22; Lom 1.27.»
23 «Kuvukisa ve mfulu na kibulu. Samu ti yawu ke sala ti nge vwanda ya Kuvedila ve. Kento mpe lenda kuvukisa ve mfulu na kibulu. Ya kele vwanzi ya nsisiKbk 22.18; Mus 27.21.»
24 «Beno kukuma ve ya kuvedila ve na kusadila ata dyambu mosi na mambu nyonso yina. Samu ti bantu ya bayinsi yina mu ke na kubingisa na mantwala ya beno, bawu kumaka ya Kuvedila ve samu na mambu nyonso yina. 25 Yinsi mpe me kuma ya kuvedila ve samu na yawu. Mu me futisa yinsi yango yimbi ya yandi, mpe yawu me luka bantu ya yandi.»
26 «Beno, beno fwana kusadila misiku mpe bansalulu ya misiku ya munu. Beno kusala ata mosi na mambu yina ya nganzi, ya vwanda beno, ya vwanda nzenza yina ke zingaka na sika ya beno. 27 Yina ni mambu nyonso ya nganzi yina vwandaka sadila bantu ya yinsi, bayina vwandaka zinga kuna tekila beno. Ni yawu yina yinsi me kuma ya Kuvedila ve. 28 Beno kusala dyaka ve ti yinsi yango kuvwanda dyaka ya Kuvedila ve, samu ti yawu kuluka beno ve, mutindu yawu me luka bantu yina vwandaka zinga kuna tekila beno. 29 Bantu nyonso yina ke sala mosi na mambu yina ya nganzi, ba ke katula bawu na lutangu ya bantu ya bawu.»
30 «Beno landa bantumunu ya munu. Beno kusadila ve bansalulu ya nganzi yina bantu vwandaka sadila tekila beno kwiza, samu ti beno kuvwanda ve ya Kuvedila ve. Mu kele Yave, Nzambi ya beno.»

- Kinganga-Nzambi
- <
- 18
- >

18:5 Ney 9.29; Eze 18.9; 20.11-13; Lke 10.28; Lom 10.5; Nga 3.12

18:8 Mba 35.22; Mus 23.1; 27.20; 1Ko 5.1

18:9 Mus 27.22; 2Sa 13.11-14; Eze 22.11

18:14 Knz 20.19-20

18:15 Mba 38.16,26; Eze 22.11

18:16 Mat 14.3-12

18:17 Mus 27.23

18:19 Eze 22.10

18:20 Kbk 20.14; Mus 5.18; 2Sa 11.2-4; Eze 22.11

18:21 Mus 12.31; 2Bt 17.17; Yel 7.31; Mga 106.37-38

18:22 Mba 19.5; Bik 19.22; Lom 1.27

18:23 Kbk 22.18; Mus 27.21

© 2025 WBT